text: একটি তারের অবলম্বনবিশিষ্ট সেতুতে এক বা একাধিক স্তম্ভ বা থাম (টাওয়ার বা পাইলন) থাকে, সেখান থেকে তারের দড়িগুলি সেতুর পাটাতনকে (ডেক) ধরে রাখে। এই সেতুর বিশেষত্ব হল এর তারগুলি সরাসরি থাম থেকে পাটাতনে চলে যায় এবং সাধারণত পাখার মতো বিন্যাস বা সমান্তরাল রেখার একটি ধারা তৈরি করে। আধুনিক ঝুলন্ত সেতুতে পাটাতনকে ধরে রাখা বা অবলম্বন প্রদান করা তারগুলি মূল তার থেকে উল্লম্বভাবে স্থাপন করা হয় এবং মূল সেতুর উভয় প্রান্তে নোঙ্গর করা এবং স্তম্ভগুলির মধ্যে চলমান, কিন্তু তারের অবলম্বনবিশিষ্ট সেতুতে ঝুলন্ত সেতুর বিপরীত পদ্ধতি ব্যবহৃত হয়। তারের অবলম্বনবিশিষ্ট সেতুগুলি বহির্বাহু সেতুর চেয়ে দীর্ঘতর এবং ঝুলন্ত সেতুর চেয়ে সংক্ষিপ্ততর থামের বিস্তারের জন্য অনুকূল। এটিই এমন বিস্তার যার মধ্যে বহির্বাহু সেতুগুলি দ্রুত আরও ভারী হয়ে উঠবে এবং ঝুলন্ত সেতুর তার সংস্থাপন আরও ব্যয়বহুল হবে।
  
  তারের অবলম্বনবিশিষ্ট সেতুগুলি ১৬শ শতাব্দী থেকেই প্রচলিত এবং ১৯শ শতক থেকে ব্যাপকভাবে এগুলির ব্যবহার শুরু হয়। ব্রুকলিন সেতুসহ প্রাথমিক উদাহরণগুলি প্রায়শই তারের অবলম্বনবিশিষ্ট এবং ঝুলন্ত সেতুর নকশার উভয়ের বৈশিষ্ট্যগুলিকে একত্রিত করে। বিংশ শতাব্দী জুড়ে তারের অবলম্বনবিশিষ্ট সেতুর নকশাটির ব্যবহার কমে যায় এবং এর বদলে খাঁটি ঝুলন্ত সেতুর নকশাগুলি অধিক দূরত্ব অতিক্রম করতে ব্যবহার হতে থাকে এবং দৃঢ়ীভূত কংক্রিটের তৈরি বিভিন্ন ব্যবস্থা ব্যবহার করে সংক্ষিপ্ততর দূরত্ব অতিক্রম করতে ব্যবহৃত হচ্ছিল। বিংশ শতাব্দীর শেষের দিকে তারের অবলম্বনবিশিষ্ট সেতুর নকশাটি আবার জনপ্রিয়তা লাভ করে, কেননা নতুন উপকরণ, বৃহত্তর নির্মাণ যন্ত্রপাতি এবং পুরনো সেতুগুলির প্রতিস্থাপনের প্রয়োজনের ক্ষেত্রে তারের অবলম্বনবিশিষ্ট সেতুর নকশাগুলি তুলনামূলকভাবে সাশ্রয়ী প্রতিভাত হয়।
  thumbnail |বিদ্যাসাগর সেতুর কেন্দ্রীয় থামবিস্তার ৪৫৭.২ মিটার দীর্ঘ। এটি দক্ষিণ এশিয়ার দীর্ঘতম তারের অবলম্বনবিশিষ্ট সেতু
  
  ইতিহাস 
  তারের অবলম্বনবিশিষ্ট সেতুগুলির ধারণা ১৫৯৫ সালের দিকে পাওয়া যায়, যেখানে ক্রোয়েশিয়ান-ভিনিশিয়ান উদ্ভাবক ফস্টো ভেরানজিওর বই ম্যাকিনা নোভাতে নকশাগুলি পাওয়া গেছে। ১৮১৭ সালে ফুটব্রিজ ড্রাইবার্গ অ্যাবে সেতু, জেমস ড্রেজের পেটেন্ট ভিক্টোরিয়া সেতু, বাথ (১৯৩৬) এবং পরবর্তীকালে অ্যালবার্ট সেতু (১৮৭২) এবং ব্রুকলিন সেতু (১৮৮৩) সহ অনেকগুলি প্রাথমিক স্তরের সাসপেনশন সেতুগুলি তার সংযুক্ত নির্মাণ ছিল। তাদের নকশাকারেরা আবিষ্কার করে যে প্রযুক্তির সংমিশ্রণটি একটি শক্ত ব্রিজ তৈরি করে। জন এ রোবলিং নায়াগ্রা জলপ্রপাত ঝুলন্ত সেতুতে রেলপথের চাপের কারণে ক্ষতিকে সীমিতকরতে এর বিশেষ সুবিধাটি নিয়েছিলেন।
  
  নকশা  
  তারের অবলম্বনবিশিষ্ট সেতুগুলিতে চারটি প্রধান শ্রেণি রয়েছে: একক, বীণা, পাখা এবং তারা
  
   একক নকশায় টাওয়ারগুলি থেকে একটি একক তার ব্যবহার করা হয় এবং এই শ্রেণীটি কম-ব্যবহৃত উদাহরণগুলির মধ্যে একটি।
   বীণা বা সমান্তরাল নকশায়, তারগুলি প্রায় সমান্তরাল হয়, যাতে টাওয়ারের সাথে তাদের সংযুক্তিটির উচ্চতা টাওয়ারের উপর থেকে তাদের ডেকের উপরে আরোহণের দূরত্বের সমানুপাতিক হয়।
   ফ্যান বা পাখা নকশায়, তারগুলি সমস্ত টাওয়ারগুলির শীর্ষের সাথে সংযোগ স্থাপন করে বা অতিক্রম করে।
   তারা বা স্টার নকশা, হল অপেক্ষাকৃত বিরল নকশায়, তারগুলি বীণার নকশার মতো টাওয়ারের উপরে পৃথক থাকে, তবে ডেকের সাথে একটি বিন্দু বা ঘনিষ্ঠভাবে দূরবর্তী বিন্দুতেগুলির সাথে সংযুক্ত থাকে।
  
  উল্লেখযোগ্য তারের অবলম্বনবিশিষ্ট সেতু 
  
   ২০০৫-২০০৬ সালে নির্মিত যমজ সেতু, যা ইতালির রেজিও এমিলিয়ায় অটোস্ট্রাডা এ১ মোটরওয়েতে সংযোগ রাস্তার উপর দিয়ে পারাপারের মাধ্যম হিসাবে কাজ করে। ২০০৯-এ ইউরোপীয় কনভেনশন ফর কনস্ট্রাকশনাল স্টিল ওয়ার্ক দুটি ব্রিজকে একটি ইউরোপীয় ইস্পাত নকশা পুরস্কার প্রদান করে বলেছিল যে বিভিন্ন কোণ থেকে কাঠামোগুলির আসল দৃশ্যের প্রভাবগুলি  সেতু দুটিকে "বিশাল বাদ্যযন্ত্রের আকার" দেয়।
   সাংবাদিক ফেলিপ্পি ডাউ সেতু অ্যামাজনাস রাজ্যের রিও নিগ্রো নদী অতিক্রম করে। এটি ২৪ অক্টোবর ২০১১ সালে খোলা হয় এবং বর্তমানে ৩,৫৯৫ মিটার (১১,৭৯৫ ফুট) দৈর্ঘ্য'সহ ব্রাজিলের দীর্ঘতম তারের অবলম্বনবিশিষ্ট সেতু।
   ব্রুকলিন সেতু ঝুলন্ত সেতু হিসাবে বিখ্যাত হলেও এটি একাধারে একটি তারের অবলম্বনবিশিষ্ট সেতু। 
   সেন্টেনিয়াল সেতু, ছয় লেনের একটি যানবাহন সেতু, যা পানামা খালকে অতিক্রম করে। এই সেতুটির মোট দৈর্ঘ্য ১.০৫ কিলোমিটার (৩,৪০০ ফুট)।
  
  তথ্যসূত্র
  
  বহিঃসংযোগ
  
  উত্তর আমেরিকার তারের অবলম্বনবিশিষ্ট সেতুর  নিবন্ধন বই
  কাঠামো: তারের অবলম্বনবিশিষ্ট সেতু
  তারের অবলম্বনবিশিষ্ট সেতু
  
  বিষয়শ্রেণী:কাঠামোর ধরন অনুযায়ী সেতু
title: তারের অবলম্বনবিশিষ্ট সেতু